**Obec Nemce, Lúčna 52, 974 01 Nemce**

**Z á p i s n i c a**

**z X. zasadnutia Obecného zastupiteľstva Nemce,**

**konaného dňa 7.júna 2012 v Nemciach.**

Prítomní poslanci podľa prezenčnej listiny

**Návrhová komisia :** Ing. Ján Slovák

 Andrea Verešová

 Mgr. Peter Caban

**Overovatelia zápisu:**  Ján Malachovský

 Mgr. Danka Bugáňová

**Zapisovateľ:** Eva Tóthová

**Program:**

1. Otvorenie, schválenie programu, voľba návrhovej komisie, určenie overovateľov zápisnice a zapisovateľa OZ.
2. Kontrola uznesení z rokovania OZ zo dňa 17.5.2012.
3. Zmena zhotoviteľa výstavby bezdrôtového rozhlasu
4. Riešenie možnosti odpredaja obecných pozemkov
5. Rôzne

**K bodu č. l - Otvorenie, schválenie programu, voľba návrhovej komisie, určenie overovateľov zápisnice a zapisovateľa OZ.**

Starosta obce predložil návrh programu rokovania OZ, ktorý bol poslancami jednomyseľne schválený. Do návrhovej komisie boli zvolení Ing. Ján Slovák, Andrea Verešová, Mgr. Peter Caban a overovateľov zápisnice Ján Malachovský, Mgr. Danka Bugáňová a za zapisovateľku poslankyňa Eva Tóthová.

**K bodu č. 2 – Kontrola uznesení z rokovania OZ zo dňa 17.5.2012**

Pri kontrole uznesení z rokovania OZ zo dňa 17.5.2012 bolo konštatované, že uznesenia č. 97 – 110/2012 boli splnené a uznesenie č. 111/2012 je v priebehu plnenia.

**K bodu č. 3 - Zmena zhotoviteľa výstavby bezdrôtového rozhlasu**

Starosta obce predložil na návrh komisie pre vyhodnotenie ponúk poslancom referencie firmy M&B SONIC Nový Jičín, ktorá predložila najnižšiu ponuku na výstavbu bezdrôtového rozhlasu pre obec Nemce. Komisia po preverení referencií, ktoré sú nedostatočné, odporučila obecnému zastupiteľstvu zrušiť uznesenie č. 108/2012 v plnom znení k realizácii bezdrôtového rozhlasu pre obec Nemce, podľa predloženej cenovej ponuky vo výške 10.308 € s DPH od firmy M&B SONIC. Komisia odporučila OZ firmu CSB Banská Bystrica na realizáciu bezdrôtového obecného rozhlasu. Poslanci rozhodli, aby komisia dôsledne preverila referencie spomínanej firmy a predložila návrh na zhotoviteľa bezdrôtového rozhlasu na zasadnutie OZ v mesiaci august 2012.

**K bodu č. 4 - Riešenie možnosti odpredaja obecných pozemkov**

Starosta obce predložil poslancom návrh ponúk na vybudovanie multifunkčného ihriska v obci Nemce. Ponuka na zhotovenie ihriska od firmy MARO predstavuje cenu za dielo vo výške 46.307,42 €. Vzhľadom k tomu, že obec nemá vlastné zdroje a na výstavbu by potrebovala úver, stavebná komisia pri OZ odporučila poslancom inú alternatívu a to možnosť odpredaja uvedeného pozemku, kde by firma sa zaviazala okrem svojich aktivít vybudovať aj multifunkčné ihrisko pre futbal a volejbal. K tomu je však potrebné spracovať nové zásady hospodárenia a nakladania s majetkom obce a pripraviť podmienky pre vyhlásenie verejnej obchodnej súťaže resp. priameho odpredaja pozemku. Záujem zo strany podnikateľov obce je odkúpiť pozemky od obce v maximálnej výške 1,50 € za m2 pri dodržaní podmienok vybudovania multifunkčného ihriska z ich vlastných zdrojov. Poslanci zobrali na vedomie návrh komisie a odporučili starostovi obce, aby vypracoval Zásady hospodárenia a nakladania s majetkom obce Nemce do 13.6.2012.

**K bodu č. 5 - Rôzne**

Poslanci sa ďalej zaoberali aj prípravou študijnej cesty do Českej republiky za účelom výmeny skúseností a poznatkov z riadenia samosprávy. Termín služobnej cesty určili v dňoch 5. - 7. októbra 2012. Odporučili starostovi obce, aby pripravil návrh a organizačne zabezpečil študijnú cestu v uvedenom termíne.

Zapísala: Eva Tóthová

Overovatelia: Ján Malachovský ............................................

 Mgr. Danka Bugáňová ...........................................